VIDEO | Maagiline Messi sai viimaks pea kohale tõsta MM-karika
Argentina spordi elav legend Lionel Messi aitas oma viimastel jalgpalli maailmameistrivõistlustel koondise tiitlini ja nimetati sealjuures ka turniiri parimaks mängijaks.
Katari MM-i paremuselt teiseks mängijaks nimetati Kylian Mbappe, kes oli kaheksa värava ja kahe väravasööduga ühtlasi turniiri resultatiivseimaks mängijaks. Kuldpalli arvestuses tuli kolmandale kohale Luka Modric.
MM-i parimaks väravavahiks valiti Argentina puurilukk Emiliano Martinez, parima noormängija auhinna teenis argentiinlane Enzo Fernandez.
Argentina kapten Messi kordas MM-tiitliga riigi teise legendi Diego Maradona saavutust - tunamullu elavate seast lahkunud geenius tuli maailmameistriks 1986. aastal.
Toimetaja: ERR Sport